*Proiect*

**GUVERNUL REPUBLICII MOLDOVA**

**HOTĂRÎRE**

**cu privire la completarea anexei nr. 3 la Hotărîrea Guvernului**

**nr. 381 din 13 aprilie 2006**

nr. \_\_\_\_\_\_\_\_ din \_\_\_\_\_\_\_\_\_\_\_\_\_ 2017

 În scopul executării prevederilor Legii nr. 355 din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35-38, art.148), cu modificările şi completările ulterioare,

 Guvernul **HOTĂRĂȘTE:**

**1.** Anexa nr. 3 la Hotărîrea Guvernului nr. 381 din 13 aprilie 2006 ,,Cu privire la condiţiile de salarizare a personalului din unităţile bugetare” (Monitorul Oficial al Republicii Moldova, 2006, nr. 66-69, art. 431), cu modificările şi completările ulterioare, se completează cu punctul 121, cu următorul cuprins:

„121. În scopul stimulării angajaților din instituțiile medico-sanitare și de asistență socială, de a obține rezultate optime în activitate la nivel de subdiviziune structurală, conducătorilor li se acordă dreptul să stabilească angajaților un spor pentru performanțe profesionale individuale în muncă pe tipuri de asistență medicală.”.

 **2.** Cheltuielile pentru punerea în aplicare a prezentei hotărîri vor fi suportate din contul mijloacelor contractate cu Compania Națională de Asigurări în Medicină, în limita cotelor maxime pentru remunerarea muncii.

1. Prezenta hotărîre intră în vigoare la 01 ianuarie 2018.

**Prim-ministru Pavel FILIP**

Contrasemnează:

Ministrul finanțelor Octavian ARMAȘU

Ministrul sănătăţii Ruxanda GLAVAN

Ministru al muncii, protecției

sociale și familiei Stela GRIGORAȘ

Ministrul afacerilor interne Alexandru JIZDAN